“ศธ.” ย้ำ ไม่บังคับ สี-ลวดลาย หน้ากากอนามัย นร.ใส่ปลอดภัยก็พอ!
"กระทรวงศึกษาธิการ" ย้ำ ไม่บังคับ สี-ลวดลาย หน้ากากอนามัย นร.ใส่ปลอดภัย ป้องกัน "โควิด" ได้ก็พอ! 
"กระทรวงศึกษาธิการ" ย้ำ ไม่บังคับ สี-ลวดลาย หน้ากากอนามัย นร.ใส่ปลอดภัย ป้องกัน "โควิด" ได้ก็พอ!
4 มิ.ย. 2563

ผู้สื่อข่าวรายงานว่า ตามที่มีประเด็นร้อนในโลกโซเชียลเมื่อวันก่อน กรณีที่มีผู้ใช้ทวิตเตอร์ โพสต์รูปถ่ายป้ายแสดงตัวหน้ากากอนามัย และ Face Shield ที่เหมาะสมกับเครื่องแบบนักเรียน โดยกำหนดว่าควรเป็นสีพื้น ไม่มีลวดลาย นักเรียนหญิงควรใส่สีอ่อน นักเรียนชายควรใช้สีขาว ดำ หรือเทา จนเกิดกระแสวิพากษ์วิจารณ์โรงเรียนดังกล่าวอย่างมากนั้น
ล่าสุด นายณัฎฐพล ทีปสุวรรณ รัฐมนตรีว่าการกระทรวงศึกษาธิการ (ศธ.)​ ย้ำกับผู้สื่อข่าวว่า กระทรวงศึกษาธิการ ไม่มีการบังคับสีและลวดลายหน้ากากอนามัย โดยขอให้นึกถึงความปลอดภัยของนักเรียน ในการป้องกันการแพร่ระบาดของเชื้อไวรัสโควิด-19 เป็นหลัก
เช่นเดียวกับทางด้าน นายอำนาจ วิชยานุวัติ เลขาธิการ คณะกรรมการการศึกษาขั้นพื้นฐาน (กพฐ.)​ ที่ขอให้โรงเรียนทุกแห่งยืดหยุ่นในเรื่องนี้ และขอให้ทุกคนในโรงเรียนสวมใส่หน้ากากอนามัยเพื่อป้องกันการแพร่ระบาดของเชื้อไวรัสโควิด-19
